open-index/open-wikipedia-markdown huggingface dataset:
Francis Bacon

:*Apie tapytoją skaitykite [[Francis Bacon (1909)]].*

**Francis Bacon** (1561 m. sausio 22 – 1626 m. balandžio 9 d.) – anglų filosofas, istorikas, valstybės veikėjas, empirizmo pradininkas.

## Biografija
Buvo Anglijos kanclerio Nicholas Bacon (1509–1579 m.) sūnus. Mokėsi Kembridžo universiteto Trejybės koledže, 3 metus dirbo pas Anglijos pasiuntinį Prancūzijoje. Grįžęs į Angliją įstojo į advokatūrą (1582 m.), o 1584 m. kaip opozicijos kandidatas buvo išrinktas į parlamentą. Buvo globojamas karalienės Elžbietos meilužio grafo Essexo, tačiau šiam suorganizavus sąmokslą prieš karalienę, 1601 m. Bacon jį kaltino kaip valstybės kaltintojas bei išleido manifestą Essex mirties bausmei pateisinti.

Sostą užėmus Jokūbui I (1603 m.), remiamas lordo Buckingemo ėmė sparčiai kilti karjeros laiptais: 1607 m. tapo vyriausiuoju advokatu (angl. *solicitor general*), 1613 m. vyriausiuoju įgaliotiniu (angl. *attorney general*), 1616 m. slaptosios tarybos nariu. Nuo 1617 m. lordas-antspaudo saugotojas, 1618 m. lordas-kancleris, Verulamo baronas. Nuo 1621 m. Sent Olbanso vikontas. Tais pačiais metais parlamento patrauktas į teismą kaltinant kyšininkavimu, nuteistas kalėjimu ir turto atėmimu ir pašalintas iš visų pareigų. Karalius nuo bausmės jį atleido, tačiau į valstybės tarnybą nebegrįžo.

1597 m. išleido *Essays or councils civil and moral* (Doroviniai ir politiniai svarstymai), kurie išgarsino jį kaip rašytoją. 1605 m. išleido knygą *The Advancement of Learning*.

## Šaltiniai

## Nuorodos
Chevrolet Monza

**Chevrolet Monza** buvo gaminamas Chevrolet nuo 1975 iki 1980 metų. Automobilis pakeitė Chevrolet Vega ir buvo gaminamas ant GM H platformos, kaip ir Oldsmobile Starfire, Buick Skyhawk ir Pontiac Sunbird. Chevrolet anksčiau naudojo „Monza“ pavadinimą Chevrolet Corvair modeliams. Oldsmobile naudojo „Starfire“ pavadinima 1954-1957 metais Oldsmobile 98 modeliui, 1961-1966 metais Oldsmobile 88 modeliui.

## Brazilijoje
Brazilijoje Chevrolet Monza pavadinimas buvo naudojamas General Motors braziliškam J-automobiliui, kuris buvo perdarytas Opel Ascona 3-durų hedžbekas. Vėliau buvo pristatytas 4-durų sedanas, o 2-durų kupe pakeitė hedžbeką, kuris buvo gaminamas nuo 1982 iki 1996 ir Chevrolet Vectra.

## Meksikoje
Nuo 1996 iki 2003 m. meksikietškas Chevrolet naudojo Monza pavadinimą perdarytam Opel Corsa automobiliui.

## Brazilija
Brazilijoje "Opel Ascona C" nuo 1982 m. gegužės mėn. iki 1996 m. buvo parduodamas kaip "Chevrolet Monza".
Chevrolet Chevelle

**Chevrolet Chevelle** buvo pristatyta 1964 metais kaip vidutinio dydžio Chevrolet automobilis. Automobilis buvo gaminamas nuo 1964 iki 1977 metų ir buvo vienas iš sėkmingiausių General Motors modelių. Chevelle buvo siūloma nuo ekonomiško šeimyninio automobilio iki galingos kupe ar kabrioleto. Automobilis buvo skirtas konkuruoti su panašaus dydžio Ford Fairline ir užpildyti rinka kaip automobilis panašaus dydžio į 1955-57 modelius.
Chevrolet Suburban

**Chevrolet Suburban** didelės klasės visureigis, kurį gamina „Chevrolet“. Vienas ilgiausiai gaminamų automobilių JAV, kurio gamyba prasidėjo 1935 metais. Suburban yra Chevrolet C/K šeimos narys.

## GMT900

2007 modelio Suburban ir Yukon XL buvo pristatyti 2006 metų Los Andželo automobilių parodoje sausio mėnesį. Atnaujintų GMT900 Suburban ir Yukon XL gamyba prasidėjo 2006 m. kovą. Nauji modeliai buvo atnaujinti į daug modernesnį ir aerodinamiškesnį stilių.
Chevrolet Lumina APV

**Chevrolet Lumina APV** buvo minivenas, kurį Chevrolet gamino nuo 1990 iki 1996 metų. Lumina APV yra labai panaši į Pontiac Trans Sport ir Oldsmobile Silhouette.
Aplinka

Objekto **aplinka** – jo išorėje esančių, jį supančių, sąlygojančių ir darančių įtaką aplinkybių, jėgų ir objektų visuma.

Aplinka gali reikšti:
* Natūrali aplinka – į kurią įeina viskas, kas yra Žemėje;
* Socialinė aplinka – socialinė sistema (kultūra), kurioje žmogus gyvena, ir kiti žmonės bei organizacijos, su kuriais jis sąveikauja.
AU

**AU** – kodas gali reikšti:
* Astronominis vienetas – ne SI sistemos ilgio matas, lygus vidutiniam atstumui tarp Saulės ir Žemės;
* Australijos – ISO 3166-1 standartu apibrėžtas šalies dviejų raidžių kodas;
* ISO 3166-2:AU – ISO 3166-2 standarto sudėtinė dalis apibrėžianti Australijos padalijimą į regionus.

**Au** – kodas gali reikšti:
* Aukso kodas.
Negendamumas

**Negendamumas** – technikos įrenginio savybė negesti per tam tikrą laiką arba išdirbį. Tai viena naudojamo, saugomo ar transportuojamo technikos įrenginio patikimumo savybių.

## Rodikliai
Netaisomo įrenginio negendamumo kiekybiniai rodikliai yra:
* negendamumo tikimybė ''p(t)'',
* vidutinis išdirbis iki gedimo *T<sub>0</sub>*,
* gedimų intensyvumas *λ(t)* (įrenginio gedimo tikimybės tankis tam tikru momentu, jei iki tol gedimo nebuvo),
* gedimo tikimybė *q(t)*.
Šiuos rodiklius sieja lygtys:

p(t) + q(t) = 1\,\!,

p(t) = e^ {\int_{0}^{t} \lambda (t)\, dt},

T_0 = \int_{0}^{t} p(t)\, dt.

Taisomo įrenginio negendamumo kiekybiniai rodikliai yra:
* negendamumo tikimybė,
* gedimų srauto parametras (vidutinis įrenginio gedimų skaičius per laiko vienetą),
* išdirbis tarp gedimų
Chevrolet Silverado

**Chevrolet Silverado** ir **GMC Sierra** – didelės klasės visureigiai pikapai, kuriuos nuo 1999 m. gamina „General Motors“. 2006 m. Silverado buvo antras pagal pardavimų skaičių JAV, jį lenkė tik Ford F-Serijos visureigiai.
Senamiestis

**Senamiesčiu** vadinama senoji miesto dalis, kurioje pradėjo kurtis miestas.

* Lietuvos miestų senamiesčiai:
** Biržų senamiestis;
** Druskininkų senamiestis;
** Kauno senamiestis;
** Kėdainių senamiestis;
** Klaipėdos senamiestis;
** Mažeikių senamiestis;
** Panevėžio senamiestis;
** Šiaulių senamiestis;
** Tauragės senamiestis;
** Telšių senamiestis;
** Trakų senamiestis;
** Ukmergės senamiestis;
** Utenos senamiestis;
** Vilniaus senamiestis;
* kaimas Panevėžio rajone.
Ganimedas (reikšmės)

Žodžio **Ganimedas** reikšmės:

* Ganimedas – graikų mitologinis veikėjas, nektaro pilstytojas Olimpo dievams;
* Ganimedas – didžiausias Jupiterio palydovas;
* 1036 Ganimedas – asteroidas.
Lokarno sutartys

**Lokarno sutartys** – 1925 m. tarp Vokietijos (Veimaro Respublikos) ir Vakarų bei Centrinės Europos valstybių pasirašytų septynių susitarimų rinkinys.

Derybos dėl šių sutarčių vyko 1925 m. spalio 5 d.–16 d. Lokarno mieste (Šveicarija), o formaliai pasirašytos 1925 m. gruodžio 1 d. Londone (Didžioji Britanija). Šiomis sutartimis Vokietija (Veimaro respublika) mainais už normalių diplomatinių santykių atstatymą, pripažino pokarinius Vakarų ir Centrinės Europos valstybių teritorinius pakitimus.

Diskusijos atvedusios prie Lokarno sutarčių prasidėjo dar 1925 m. vasario 9 d., po to kai Vokietijos (Veimaro respublika) užsienio reikalų ministras Gustavas Štrėzemanas įteikė pasiūlymą Prancūzijai ir Didžiajai Britanijai, kuriame žadėjo pripažinti Versalio sutarties teritorinius pakitimus, mainais prašydamas palengvinti Vokietijos diplomatinių santykių reabilitavimą.

Svarbiausios sutartys buvo pasirašytos tarp Vokietijos (Veimaro Respublikos), Prancūzijos, Belgijos, Didžiosios Britanijos ir Italijos. Pirmosios 3 pasižadėjo nepradėti viena prieš kitą karinių veiksmų, o likusios 2 turėjo veikti tarsi garantas. Įvykus kariniui konfliktui tarp pirmų trijų valstybių, likusios turėjo padėti užpultajai.

Vokietija (Veimaro respublika) taip pat pasirašė arbitražines konvencijas su Prancūzija ir Belgija, ir arbitražines sutartis su Lenkija ir Čekoslovakija, įpareigojančias spręsti ginčus arbitražiniame tribunole arba Nuolatiniame tarptautinio teisingumo teisme.

Savo ruožtu Prancūzija pasirašė kolektyvinės gynybos sutartis, Vokietijos agresijos atveju, su Lenkija ir Čekoslovakija. Pastarosios iš esmės patvirtino jau egzistuojančias Prancūzijos sutartis su Lenkija pasirašytą dar 1921 m. vasario 19 d. ir su Čekoslovakija pasirašytą 1924 m. sausio 25 d.

Lokarno sutarčių sudarymas buvo pagrindinė 1924–1930 m. Europos diplomatinio klimato „atšilimo“ priežastis (nors Rytų Europoje įtampa išsilaikė). 1926 m. Vokietija (Veimaro respublika) buvo priimta į Tautų Sąjungą, o iki 1930 m. iš Demilitarizuotos Reino zonos buvo patrauktos Antantės pajėgos.

Vis dėlto „Lokarno dvasia“ neišgyveno vokiškojo nacionalizmo atgimimo ketvirtajame dišimtmetyje. Oficialiai Vokietija atsisakė savo Lokarno įsipareigojimų 1936 m. kovo 7 d., kada įvedė savo kariuomenę į Demilitarizuotą Reino zoną.

## Taip pat skaitykite
* Demilitarizuota Reino zona
Heinrich Himmler

**Heinrichas Himleris** (, 1900 m. spalio 7 d, Miunchene – 1945 m. gegužės 23 d. Liuneburge) – SS reichsfiureris, nacistinės Vokietijos vidaus reikalų ministras, slaptosios policijos (Gestapo 1934–1936 m.), vėliau RSHA (Saugumo valdybos) viršininkas, vyriausias Trečiojo Reicho „juodasis magas“ ir naujos nacių religijos kūrėjas.

Svarbiausias Holokausto organizatorius, kuriam buvo pavaldžios visos koncentracijos ir naikinimo stovyklos. Jis buvo vienas iš žydų žudynių iniciatorių ir subordinacijos grandinėje – galutinis už jas atsakingas asmuo.

## Biografija
Gimė Miunchene mokytojo šeimoje. 1919 – 1922 m. studijavo agronomiją. 1923 m. įstojo į NSDAP. Dalyvavo Alaus puče. 1930 m. buvo išrinktas į Vokietijos parlamentą (Reichstragą). Kartu su Reinhardu Heidrichu įkūrė Vokietijos saugumo tarnybą (SD).

Karo pabaigoje Himleris bandė vesti derybas su įvairiomis užsienio šalimis, taip pat ir su JAV, dėl savo neliečiamybės ir vaidmens pokarinėje naujoje Vokietijos vyriausybėje. Tačiau derėtis su juo buvo atsisakyta. Iki pat pabaigos tikėjo, kad okultinės jėgos padės arijų rasei pasiekti pasaulinio viešpatavimo.

1945 m. persirengęs eiliniu kareiviu bandė slapstytis, bet buvo anglų suimtas. Apžiūros metu nusižudė: nusinuodijo perkąsdamas burnoje paslėptą kalio cianido ampulę. Užkastas nežymėtame kape, kurio tiksli vieta dabar nėra žinoma.
Elgetaujantis ordinas

**Elgetaujantis ordinas** – religinis ordinas, kurio pragyvenimas visiškai priklauso nuo gaunamos labdaros. Tokių ordinų nariai neturi nei privačios, nei bendros nuosavybės ir duoda neturto įžadus pašvęsdami visą savo energiją ir laiką religiniam darbui.

## Krikščioniški elgetaujantys ordinai
Krikščioniški elgetaujantys ordinai užsiima Evangelijos skelbimu ir pagalba neturtėliams. Abu pagrindiniai ordinai, sukurti šventojo Dominyko ir šventojo Pranciškaus, buvo sukurti kovai su katarų erezija (pietų Prancūzijoje ir šiaurės Italijoje) siūlant tarnauti Dievui visuomenės viduje. Jie sugebėjo gauti ženklią pagalbą tiek iš paprastų miestiečių, tiek iš aristokratų. Jų veiklos vietomis greitai tapo miestai, kuriuose parapijos jau nesugebėjo susitvarkyti augant žmonių skaičiui. Daugumoje Vakarų Europos viduramžių miestų nepriklausomai nuo jų dydžio dirbo atstovai vieno ar kelių elgetaujančių ordinų atstovai.

Viduramžiais pirmais elgetaujančiais brolių ordinais bažnyčioje buvo:
* Pranciškonai (mažieji broliai, minoritai; pilkieji broliai), įkurtas 1209 m.
* Karmelitai (Karmelitų šventosios Mergelės Marijos atsiskyrėliai; baltieji broliai), įkurtas 1206–1214 m.
* Dominikonai (Pastorių ordinas; juodieji broliai), įkurtas 1215 m.
* Augustinai (Šventojo Augustino atsiskyrėliai), įkurtas 1256 m.

Antrasis Liono susirinkimas 1274 m. pripažino šiuos ordinus „didžiaisiais“ elgetaujančiais ordinais ir uždraudė daugumą kitų. Tridento susirinkimas 1545–1563 m. atleido juos nuo neturto įžado ir leido turėti nuosavybės. Visi ordinai, išskyrus Pranciškonus ir jų atšaką – Kapucinus, gavo teisę disponuoti bendra nuosavybe.

Tarp kitų ordinų galima išskirti:
* Šventosios Trejybės ordinas (Trinitoriai), įkurtas 1193 m.
* Šventosios Gailestingumo Mergelės Marijos ordinas, įkurtas 1218 m.
* Marijos tarnų ordinas, įkurtas 1233 m.
* Minimai (Šv. Pranciškaus iš Paolos atsiskyrėliai), įkurtas 1436 m.
* Kapucinai (Jaunųjų brolių kapucinų ordinas), įkurtas 1525 m.
Avangardas (kultūra)

**Avangardas** (  'priekinė sargyba, priešakinis dalinys') – terminas, dažniausiai vartojamas kalbant apie asmenybes ar darbus, kurie yra novatoriški arba eksperimentiniai, ypatingai mene ir politikoje.

Anot avangardistų, avangardas meta iššūkį tam, kas visuomenėje laikoma priimtomis ar nusistovėjusiomis meno, kultūros bei realybės normomis.

## Etimologija
Avangardas – priekinis žygiuojančios kariuomenės dalinys, nedidelė, labai gerai paruoštų kareivių grupė, žvalgančių ir tiriančių vietovę ir parenkančių saugiausią maršrutą iš paskos sekantiems būriams. Pastaroji koncepcija buvo pritaikyta mažų intelektualų arba menininkų grupių veiklos, nutiesiančios visuomenei naujus kultūrinius ar politinius kelius, apibūdinimui. Kadangi žodis kildinamas iš karinės terminologijos, kai kurie žmonės įžvelgia avangardo sąsajas su elitizmu, ypač žodį naudojant kultūrinių judėjimų apibūdinimui.

Meno terminų žodynas buvo praplėstas šiuo 'skoliniu' 1863 m. gegužės 17 d., *[[Salon des Refusés]]* parodos atidarymo metu, Paryžiuje. Paroda buvo suorganizuota menininkų, kurių darbai buvo atmesti *[[Paris Salon]]* kaip neatitinkantys oficialiai sankcionuoto meno standartų. *[[Salons des Refusés]]* paroda įvykdė perversmą mene ir buvo pakartotinai surengta 1863, 1874, 1875 ir 1886 m.
  
Avangardas atsirado Vakarų Europoje XX amžiaus antrajame dešimtmetyje. Avangardizmas - tai visiškai atmetantis ir net sąmoningai griaunantis meno tradicijas, bei skelbiantis meno ir pasaulio revoliucines atsinaujinimo idėjas.

Avangardizmas Lietuvoje atsirado apie 1920 m. Pirmoji avangardistų grupė susiformavo apie 1922 m. Kaune. Avangardizmas Lietuvoje atgimė apie 1990 m. Viena ryškiausių Lietuvos avangardinių figūrų laikomas Ramūnas Jaras (grupių „Echidna aukštyn“ ir ENDICHE VIS.SAT įkūrėjas).

## Avangardistams būdinga
* Skandalas
* Provokacija
* Siekis šokiruoti nusistovėjusią tradicinę visuomenę tiek kūryba, tiek įžūlia elgsena.

## Avangardas literatūroje
* Miesto tema
* Kuria naujadarus
* Eksperimentuoja su naujais žodžiais
* Ironija
* Šokiravimo maniera

## Kai kurie avangardo judėjimai mene ir architektūroje
* Abstraktusis ekspresionizmas
* Archigram
* Bauhaus
* COBRA
* Dada
* Ekspresionizmas
* Futurizmas
* Fluxus
* Impresionizmas
* Keturvėjininkai
* Konstruktyvizmas
* Kubizmas
* Pop Art
* Primityvizmas
* Situacionizmas
* Simbolizmas
* Siurrealizmas
* Superstudio
Olympus FE190

**Olympus FE190/X750**, arba tiesiog **Olympus FE190** – skaitmeninis fotoaparatas, gaminamas Olympus Imaging Corp.

FE190 sveria tik 110 g, matmenys: 90,5 mm x 58,5 mm x 18,5 mm. Naudoja xD-Picture Card atmintinę. Su kompiuteriu jungiamas USB jungtimi. Su fotoaparatu naudojama Olympus Master programa, kurios dėka galima perkelti ir tvarkyti nuotraukas.

## Ypatybės
* 6 megapikseliai
* 3x optinis padidinimas
* 4x skaitmeninis padidinimas
* 2.5" LCD ekranas
* Vaizdo įrašymas su garsu
* 10 fotografavimo scenų
* Vidinė atmintinė
* Li-Ion pakraunama baterija
* Laikmatis

## Nuorodos
* Oficiali Olympus svetainė
Vijolė

**Vijolė** – upė Šiauliuose, kairysis Kulpės intakas. Vardas kilęs nuo žodžio *vijotis* – raitytis, ringuoti (analog. *vija*, *vijurkas*). Labiausiai užterštas Šiaulių upelis.

## Geografija

Išteka iš vakarinėje Rėkyvos ežero dalyje esančios Verduliukų aukštapelkės. Didžioji vagos dalis 1956–1960 m. numelioruota ir ištiesinta. Nuo Verduliukų teka šiaurės kryptimi link Tilžės gatvės, toliau lauku tarp aukštos įtampos elektros linijos ir Aukštabalio gatvės bei jos tęsinio – J. Jablonskio gatvės riba tarp Besarabijos dalies, vadinamos Taškentu ir rytinės Besarabijos dalies bei riba tarp Dainų parko ir Žaliūkių gyvenvietės iki Voveriškių, pasuka rytų kryptimi, ties Vijoliais kerta Liepojos geležinkelį, o už 1,3 km ir Rygos geležinkelį, vėl pasuka šiaurės kryptimis per Medelyną ir Vinkšnėnus, prie Sutkūnų kaimo įteka į Kulpę.

## Intakai

* Įteka apie 20 lietaus nuotekų išleistuvių, kurie iš aukštupyje esančių garažų ir miesto pramoninio rajono surenka paviršines lietaus nuotekas.
* Ties Vinkšnėnais įteka Švendrelis.

## Tarša

Vijolės upelis – vienas labiausiai užterštų Lietuvos vandenų. Nustatyta, kad Vijolės tarša žymiai viršija didžiausias leistinas normas daugeliu komponentų, o pagrindinis taršos šaltinis – į Vijolę išleidžiamos gyvenamųjų namų buitinės nuotekos. Pateikiami 2003–2005 m. Šiaulių municipalinės laboratorijos atliktų kai kurių užterštumo tyrimų rezultatai.

Tarša fenoliais normas viršija 96 kartus, nitritais – 2,4, nitratais – 2,8, fosforo junginiais – 1000 kartų, organinė tarša normas viršija 260 kartų.

2007 m. pradėta įgyvendinti plačios apimties Ventos – Lielupės baseinų aplinkosaugos programa, kurioje numatyta ir Vijolę teršiančio Medelyno rajono vandentiekio ir nuotekų tinklų plėtra.

## Pavadinimas
Upėvardis kildinamas iš *vyti*  („vynioti, sukti“), *vijotis* („suktis, vyniotis“); dar plg. *vija* („viena virvės šaka, spiralė“).

## Šaltiniai
Eimantas Belickas

**Eimantas Belickas** (g. 1974 m. sausio 29 d., Alytus) –  muzikantas, režisierius, montažo režisierius, kompozitorius.

## Biografija

Profesionaliai groja įvairiais instrumentais – smuiku, saksofonu, klarnetu, išilgine feita.

Pradėjo muzikuoti su grupe Vynas.

Buvęs grupės Airija narys.

Taip pat kelerius metus grojo grupėje Naktinės Personos.

Nuo 2000 m. groja Andriaus Mamontovo grupėje. 

2006 m. su LT United užėmė 6-tą vietą Eurovizijoje Atėnuose.

Dalyvavo daugelio kitų Lietuvos grupių ir atlikėjų įrašuose ar koncertuose: SKAMP, Jurga Šeduikytė, Biplan, G&G Sindikatas, Erika Jenings ir kt.

## Išnašos
Nema

**Nema** (, ) – miestas rytų Mauritanijoje, netoli Malio sienos. Hod eš Šargio regiono centras. 15,3 tūkst. gyventojų (2005 m.). Yra plentas („Vilties kelias“) į Nuakšotą, oro uostas. Veikia turgus, ligoninė, viešbutis, keletas medresių.
Kama

Žodis **kama** reiškia kelis dalykus:

* kama – Kaukazo tautų durklas;
* kama – japoniškas kovos pjautuvas;
* Kama (kitaip *Kamadeva*) – meilės dievas hinduizme;
* kama – vienas iš keturių gyvenimo tikslų hinduizme (žr. Kama Sutra);
* Kama – upė Rusijoje;
* Kama – 23-ji SS kalnų divizija, kurioje tarnavo Kroatijos savanoriai (kroatai, bosniai, Kroatijos folksdoičiai);
* Kama – tankų kariuomenės mokomasis centras TSRS, kuriame buvo mokomi Vokietijos tankistai
* Kama – miestas Fukuokos prefektūroje (Japonija);
* Kama () – karių kasta Indijoje;
* Kama – braškių veislė.
* Kama – estiškas ir suomiškas valgis
* kama – kupranugario ir lamos hibridas

## Susiję žodžiai
* KamAZ – anksčiau tarybinių, dabar rusiškų sunkvežimių markė ir automobilių gamykla (KamAZ – „Kamos automobilių gamykla“).


Kinzhal kama.jpg|Durklas kama
Kamas.jpg|Kamos su makštimis
Kamadeva1.jpg|Meilės dievas Kama
23rd SS Division Logo.svg|23-iosios SS divizijos „Kama“ emblema
Kama River (4x3 photo).jpg|Kamos upė žiūrint nuo Transsibiro geležinkelio tilto
Kama.jpg|Estiškas valgis kama
Chevrolet SSR

**Chevrolet SSR** (**S**uper **S**portinis **R**odsteris) buvo kabrioletas pikapas gaminamas nuo 2003 iki 2006 metų. Retro stiliaus visureigis buvo gaminmas ant Chevrolet TrailBlazer platformos.

2004 metais SSR buvo parduota mažiau nei 9 000 automobilių, mažiau nei buvo tikėtasi, kiekvieno kaina buvo 42 000 dolerių. 2005 m. lapkričio 21 d. GM paskelbė, kad uždarys SSR gamyklą 2006 metų viduryje. Paskutinis automobilis buvo pagamintas 2006 m. kovo 17 d. Iš viso buvo pagaminta 24 150 automobilių, tačiau parduota tik 24 112. 

2003 ir 2004 modeliai naudoja 5,3 l 300 AG V8. GM Vortec 5300 variklius. 2005 metais SSR naudojo 390 AG GM LS2 variklį, kurį taip pat naudojo Chevrolet Corvette ir Pontiac GTO. 2006 metais variklio galia buvo padidinta iki 400 AG ir 405 AG
Chevrolet Colorado

**[[Chevrolet]] Colorado** ir **[[GMC]] Canyon** – nauji General Motors pikapai, kurie 2004 m. pakeitė Chevrolet S10 ir GMC Sonoma. Automobiliai gaminami JAV ir Tailande.
Chevrolet K5 Blazer

**Chevrolet K5 Blazer** buvo mažiausias iš didelių General Motors C/K visureigių šeimos. Blazer buvo pristatytas 1969 metais ir gaminamas, kol jį 1995 metais pakeitė Chevrolet Tahoe. 1970 metais GMC pristatė savo visureigio versija, kuris vadinosi *Jimmy*, kuris buvo gaminamas iki 1992 metų, kol jį pakeitė GMC Yukon. Abu buvo gaminami ant trumpos bazės, buvo siūlomos 4x4 ir galiniais ratais varomos versijos.

## Varikliai

### 1969-1972

* 4.1 l (250 in³) 250 I6 (1969-1984)
* 4.8 l (292 in³) 292 I6 (1970-1971)
* 5.0 l (307 in³) 307 V8 (1969-1973)
* 5.7 l (350 in³) 350 V8 (1969-1991)

### 1973-1991

* 4.1 l (250 in³) 250 I6 (1973-1984)
* 4.3 l (262 in³) 262 I6 (1985-1986)
* 5.0 l (305 in³) 305 V8 (1976-1987)
* 5.0 l (307 in³) 307 V8 (1973)
* 5.7 l (350 in³) 350 V8 (1973-1991)
* 6.6 l (400 in³) 400 V8 (1975-1980)
* 6.2 l (379 in³) diesel V8 (1982-1991)
Frontonas

**Frontonas** (, ) – trikampė ar pusapvalė viršutinė pastato fasado (kai kada durų, lango) dalis, būdinga klasikinei architektūrai ir iš jos kilusiems stiliams – paladianizmui, klasicizmui ir ampyrui.

Klasikinį frontoną sudaro trikampė priekinė plokštuma – timpanas ant stačiakampio antablemento, kuris remiamas kolonų. Nuo stogo pusės timpaną juosia karnizai. Timpanai būna dekoruoti reljefais, skulptūromis ar ornamentais. Frontonais dažnai užbaigiami portikai.
Kama (pjautuvas)

**Kama** – šaltasis ginklas, kovos pjautuvas, kurio koto ilgis iki 50 cm, naudotas Japonijoje, Okinavoje. Nedaug išlenkta geležtė su ašmenimis vidinėje pusėje tvirtinama 90° kampu. Kotas kartais turi gardą.

Kama atsirado Okinavoje iš kaimiško pjautuvo javams kirsti. Ginklu (vienu iš kobudo ginklų) tapo laikais, kai Satsumos aneksavo Okinavą ir uždraudė visus įprastinius ginklus. Naudojamas kaip duriantis (primena snapių) ir kertantis ginklas.

Kai kamos rankena sujungiama su grandininiu blokštu, gaunama *[[kusarigama]]*.
Aldabra

**Aldabra** () – koralinis atolas Indijos vandenyne, Seišelių salyne, Aldabros salų grupėje. Sausumos plotas 155,4 km². Lagūnos plotas 224 km². Atolo žiedo ilgis 34 km, plotis 14,5 km, aukštis 8 m. Negyvenama.

Aldabros atolas garsėja savo unikalia endemine gamta. Čia yra didžiausia pasaulyje gigantiškųjų vėžlių (*Aldabrachelys gigantea*) kolonija. Be įvairių jūrinių vėžlių, čia taip pat peri didelės paukščių kolonijos. 1982 m. Aldabra įtraukta į UNESCO pasaulio paveldo sąrašą.

Pirmieji europiečiai, atradę salą, buvo portugalai (1511 m.). Tačiau iki jiems atvykstant apie salą jau žinojo arabai (jie jai ir suteikė pavadinimą). XVIII a. Aldabra buvo prancūzų Reuniono kolonijos dalis. Jūrinės ekspedicijos saloje pildydavo vėžlių atsargas. 1810 m. Aldabra perėjo į britų rankas ir buvo prijungta prie Mauricijaus kolonijos. Tolėsnė salos istorija sutampa su Seišelių istorija.

## Nuorodos
* Aldabra Seišelių aplinkosaugos ministerijos skiltyje 
* Nuotraukos
Kama (durklas)

**Kama** – Kaukazo tautų durklas tiesia plačia apie 35 cm ilgio dviašmene geležte su grioveliu, be skersinio. Rankena viršuje ir apačioje platėja, sudarydama viršuje nežymią gardą, apačioje – buoželę. Geležtė primena škotiško dirko geležtę.
Rankena būna raginė, medinė ar kaulinė. Makštis dažniausia medinė, aptraukta oda ar apkaustyta metalu. Kamos paprastai gausiai inkrustuojamos, neretai – auksu ir sidabru, kartais – ir pusbrangiais akmenimis ar brangakmeniais.

Rusiškai ir angliškai neretai vadinamas *kinžalu* (, ), bet tas pavadinimas nėra visiškai teisingas, kadangi  – bet koks durklas, o pats žodis kilęs, spėjama, iš tiurkų kalbų (pvz., , ), kur reiškė įvairius durklus. 
Pavadinimas *kama* kilęs iš adygų kalbos.

## Nuorodos
* Senovinis šaltasis ginklas *kama* – Друзья :: Оружие :: Холодное :: Старинное :: Кама http://pics.druzya.org/war/sword/alt/.view-gruz-kinjal.jpg.html 
* Kazokų durklai [straipsnyje aprašytos ir nuotraukose pateiktos kazokų gamintos kamos, vienoje nuotraukoje – bebutas] – Казачьи кинжалы
Vaišvilčiai I

**Vaišvilčiai I** (arba tiesiog ***Vaišvilčiai***) – kaimas Panevėžio rajono savivaldybėje, 3 km į pietvakarius nuo Molainių, prie kelio .

Netoliese įsikūrę Vaišvilčiai II.

## Etimologija
Pavadinimas sietinas su asmenvardžiais *[[Vaišvila]], Vaišvilas*.

## Istorija

Vaišvilčiai (*Waysevilte*), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių. 1594 m. turėjo 16 valakų žemės ir 16 kiemų.

1931–1969 m. veikė pradinė mokykla. LTSR laikais – „Aušros“ kolūkio pagalbinė gyvenvietė.

## Gyventojai

~1902 m. kaime gimė Panevėžio keistuolė, sovietmečio disidentė Antanina Šiaudinienė.

## Šaltiniai
Seišelių kalnas

**Seišelių kalnas** arba ***Morn Seišelua*** () – aukščiausia Seišelių salyno vieta. Aukštis siekia 905 m. Tai granitinis kalnas, iškilęs Mahės salos pietuose. Kalną supa tropiniai miškai, 1979 m. įtraukti į 3045 ha Seišelių kalno nacionalinį parką.

## Išnašos
Kataras (durklas)

**Kataras** (devanagari: कटार) – ypatingos konstrukcijos senovinis indiškas durklas skersine rankena. Gardą sudaro dvi plieninės plokštelės, einančios išilgai dilbio, sujungtos vienu ar keliais skersiniais, kurie yra rankena. Plokštelių priekiniai galai pereina į lygiašonio trikampio formos dviašmenę geležtę. Geležtės ilgis – nuo keliolikos iki keliasdešimt centimetrų (būdavo ir 1 metro geležčių, bet tai jau nebe durklas, o katariškas kalavijai). Katarus naudojo tik Indijoje, tai grynai indiškas ginklas. Juos nustojo vartoti XIX a.

Tai artimų kirstynių ginklas, efektyvus tiek šoniniams kertamiems smūgiams į nešarvuotą priešininką, tiek šarvus pramušiantiems dūriams.

Pietų Indijos katarai paprastai būdavo platūs ties rankena ir tiesiomis linijomis siaurėdavo link smaigalio. Geležtė paprastai būdavo su grioveliais, o link smaigalio geležtės šonuose eidavo iškilos briaunos, sutvirtinančios geležtę duriamojo smūgio į šarvus metu. Neretai kataro geležtė ir dilbio pokštelės būdavo nukaltos iš vieno plieno gabalo.  XVI-XVII a. Indijoje kartais naudojo europietiškas geležtes, kurias prikniedydavo prie kataro rankenos. Egzistavo katarais su dvišakais smaigaliais ar dviem ar net trimis geležtėmis. Egzistavo ir katarai išsiskleidžiančia geležte. Jų rankena būdavo iš dviejų strypelių, įbedus katarą dūrėjas suspausdavo rankenos strypelius – artimesnį geležtei paspaudus pirštais geležtė išsiskleisdavo į dvi ar tris siauras geležtes, kurios padidindavo žaizdą. Dar viena katarų forma buvo katarai, kurie turėjo dilbį apgobiantį skydą. Marathos imperijoje iš katarų su išplėtota dilbio apsauga išsivystė vadinamasis pirštininis kalavijas (*gauntlet sword*) pata.

Kataras yra unikalus ginklas, kadangi juo kaunantis juo dūriai primena ne dūrius įprastiniu durklu, bet smūgius kumščiu, Todėl kautynių kataru stilius specifinis, paprastai teigiama, kad atakuoti juo paprasčiau.

## Nuorodos
* Durklas KATARAS http://army.lt/new/page.php?../history/swords/katar.html
Kembridžas

**Kembridžas** – universitetinis miestas rytų Anglijoje, grafystės centras. Šis miestas garsėja senas tradicijas turinčiu Kembridžo universitetu, įkurtu 1209 m., ir žinomu kaip vienas geriausių pasaulio universitetų. Tarp daugybės istorinių pastatų žinomiausi yra Kavendiš laboratorija, vėlyvosios gotikos Karaliaus koledžo (*King's College*) koplyčia (XV–XVI a.), universiteto biblioteka, Šv. Marijos bažnyčia (XV–XVII a.). Čia taip pat yra daug klasicizmo (XVII–XVIII a.), neogotikos bei neoklasicizmo (XIX a.) stiliaus pastatų.

Be to, Kembridžas yra aukštųjų technologijų centro, žinomo Silicio pelkės (*Silicon Fen*) vardu, širdyje. Šis pavadinimas duotas brėžiant analogiją su Silicio slėniu bei atsižvelgiant į tai, jog Kembridžas yra pietiniame Anglijos pelkyno pakraštyje. 

## Istorija

Kembridžas žinomas nuo IX amžiaus. 1951 m. gavo miesto teises.

## Demografija

Kembridžo demografija matomai kinta metų eigoje tarp universiteto trimestrų bei atostogų ir dėl to kyla sunkumų nustatyti miesto gyventojų kiekį.

2001 m. gyventojų surašyme, vykusiame universitetinio trimestro metu, 89,44% Kembridžo gyventojų save apibūdino kaip baltaodžius, o šalies vidurkis buvo 92,12%. Universitete 84% bakalauro studentų bei 80% aukštesnių laipsnių studentų save apibūdino kaip baltaodžius (įskaitant tarptautinius studentus).

Miestai partneriai
*  Heidelbergas, Vokietija
*  Segedas, Vengrija

## Nuotraukos

Vaizdas:Cambridge02.JPG|Kembridžo universiteto Karaliaus koledžas
Vaizdas:Cambridge01.JPG|Kembridžo universitetas, vaizdas nuo upės


## Šaltiniai
* 2001 Census (Ethnic group, Cambridge local authority). Office For National Statistics.

## Nuorodos
* Kembridžo miesto taryba.
Kavasakis

**Kavasakis** () – didelis uostamiestis Kanagavos prefektūroje, Honšiū saloje, Japonijoje. Uosto metinė apyvarta apie 80 mln. tonų. Išvystyta mašinų pramonė, laivų statyba, naftos ir atominė pramonės šakos.

2008 m. gegužės 1 d. čia gyveno 1,39 mln. gyventojų.

## Istorija

Miestas įkurtas 1924 m. liepos 1 d. XX a. pr. tapo metalurgijos ir mašinų gamybos pramonės centru. Per II pasaulinį karą labai sugriautas. 1972 m. balandžio 1 d. jam suteiktas valstybinio pavaldumo miesto statusas.

## Seniūnijos




Kavasakio miestas suskirstytas į 7 seniūnijas (*ku*):
* Asao
* Kavasaki
* Mijamae
* Nakahara
* Saivai
* Takacu
* Tama

## Simboliai
Oficiali miesto gėlė – rododendras, medis – japoninė kamelija.

## Miestai partneriai

### Japonijoje
*  Nakašibecu, Hokaido prefektūra (nuo 1992 m. liepos 9 d.)
*  Fudžimis, Nagano prefektūra (nuo 1993 m. balandžio 22 d.)
*  Naha, Okinavos prefektūra (nuo 1996 m. gegužės 20 d.)

### Pasaulyje
*  Rijeka, Kroatija (nuo 1977 m. birželio 23 d.)
*  Baltimorė, Merilandas, JAV (nuo 1979 m. birželio 14)
*  Šenjangas, Kinija (nuo 1981 m. rugpjūčio 18 d.)
*  Vulongongas, Naujasis Pietų Velsas, Australija (nuo 1988 m. gegužės 18 d.)
*  Šefildas, Didžioji Britanija (nuo 1990 m. liepos 30 d.)
*  Zalcburgas, Austrija (nuo 1992 m. balandžio 17 d.)
*  Liubekas, Vokietija (nuo 1992 m. gegužės 12 d.)
*  Pučonas, Pietų Korėja (nuo 1996 m. spalio 21 d.)

## Šaltiniai

## Nuorodos
* 
* Oficiali svetainė (japonų k.)
* Oficiali svetainė  (anglų k.)
Švenčiuliškiai

**Švenčiuliškiai** – kaimas Panevėžio rajono savivaldybėje, kairiajame Nevėžio krante, rytiniame Krekenavos pakraštyje, prie kelio . Yra kapinaitės (su knygnešių, savanorių, partizanų kapais), senosios Krekenavos žydų kapinės. Auga saugoma Švenčiuliškių pušis.

## Gyventojai

## Šaltiniai
Nagoja

**Nagoja** () – trečias didžiausias Japonijos (neskaitant Tokijaus) miestas ir didžiausias miestas Čiūbu regione, esančiame Honšiū saloje; Aičio prefektūros centras. 2,27 mln. gyventojų (2013 m.). Metropolinėje teritorijoje gyvena 10,07 mln. gyventojų (2016 m.) 3885 km² plote. Netoli Nagojos uosto (metinė krovinių apyvarta 185 mln. tonų). Tai pagrindinis Tokajaus (*Tokai*) ekonominio regiono centras: išvystyta mašinų pramonė, metalurgija, chemijos, naftos, tekstilės, lengvoji pramonė.

Mieste yra metropolitenas, universitetas, *Tokugawa* dailės muziejus, prefektūros dailės galerija, pilies brangenybių muziejus. Botanikos sodas, karinis jūrų arsenalas. Žymiausi pastatai – *Atsuta* šintoistų šventykla (pirmieji mūsų eros amžiai), pilis (XVII a.), *Tofukuzi* šventykla (VIII a.).

2005 m. Nagojoje vyko pasaulinė *[[Expo 2005|Expo]]* paroda.

## Rajonai

Nagoja suskirstyta į 16 rajonų (区; *ku*):

## Klimatas
Nagojoje vyrauja drėgnas subtropinis klimatas (pagal Köppen klimato klasifikaciją) - labai karštos vasaros ir vėsios žiemos. Vasarą dėl lietingo sezono ypač daug kritulių, nors didelis jų kiekis iškrenta ir per kitus metų laikus. 

## Miesto simboliai
Oficiali miesto gėlė – lelija, medis – kamparinis cinamonas.


Vaizdas:JR Central Towers.jpg|Bokštai Nagojoje
Vaizdas:Nagoya Airport view from promenade.jpg|Nagojos oro uostas
Vaizdas:Nagoya Port 02.jpg|Jūrų uostas


## Nuorodos
* 
* Nagojos miestas WikiMapijoje
* Nagojos Tarptautinis Centras
* Oficiali svetainė
* Oficiali svetainė 
* Nagojos Info gidas
Praslenas

**Praslenas** () – antra pagal dydį (po Mahės) sala Seišelių salyne. Išsidėsčiusi 44 km į šiaurės rytus nuo Mahės. Plotas 38 km². 6500 gyventojų. Salą sudaro du rajonai: Baje Sen Anas ir Grand Ansas. Svarbiausios gyvenvietės – Baje Sen Anas, Ans Volberas ir Grand Ansas.

Salos pamatas kristalinis (sudarytas iš granito). Centrinę Prasleno dalį dengia tropiniai miškai. Jiems būdinga endeminė gyvūnija ir augalija. Tik čia sutinkamas *Hypsipetes crassirostris* paukštis ir juodoji papūga. Salos centre yra *[[Valee de Mai]]* gamtos rezervatas. Čia auga *[[Lodoicea maldivica]]* ir orchidėjos.

Praslene yra oro uostas, iš kurio vyksta skrydžiai į kitas salyno salas. Yra kelios prieplaukos. Praslene išvystytas turizmas, pakrantėse yra viešbučių.

Praslenas ilgą laiką buvo piratų ir arabų pirklių sustojimo punktas. 1744 m. Lazaras Piko (*Lazare Picault*) salą pavadino „Palmių sala“. 1768 m. pervadinta Prasleno kunigaikščio Sezaro Gabrielio de Šuazelio (*César Gabriel de Choiseul*) garbei.

## Nuorodos
* Nuotraukos
Besarabija (Šiauliai)

**Besarabija** – Šiaulių miesto dalis, atsiradusi XIX a. antroje pusėje pradėjus statyti amatų dirbtuves ir gyvenamuosius namus piečiau 1871 m. atidaryto Liepojos-Romnų geležinkelio.

## Geografija

Besarabija buvo vadinama beveik visa pietinė miesto dalis nuo geležinkelio iki Verdulių kaimo rytuose ir iki dab. Gardino gatvės pietuose. Kairiojoje kelio pusėje buvo Didžiųjų Žaliūkių ir Aukštabalio kaimai. Besarabijos rajonas – buvusi Didžiųjų Žaliūkių kaimo dalis prie naujojo Tilžės kelio pradėjo statytis, kai jame rėžinius žemės sklypus gavo 1876 m. Serbijos-Turkijos karo savanoriai ir 1877-1878 m. Rusijos-Turkijos karo dalyviai, kovoję Besarabijos, kaip tada buvo vadinama Moldova, fronte.

Vėliau šis pavadinimas prigijo ir melioratorių gyvenvietei dešiniojoje kelio pusėje, kol joje 1965 m. buvo pradėti statyti daugiabučiai gyvenamieji namai. Juose po 1966 m. žemės drebėjimo Taškente buvo apgyvendinta keliolika namų netekusių šeimų. Nuo tada ši miesto dalis, dažnai ir oficialiai vadinama Taškentu. Kai 1982–1990 m. statant naują raudonų plytų gyvenamąjį rajoną, senasis 20 sklypų rėžinis kaimas buvo sunaikintas, Besarabijos pavadinimas vartojamas vis rečiau.

## Istorija

Rajono šiaurinė dalis, nutiesus geležinkelį tapo pramonine. Joje 1882 m. buvo pastatyta kalvė, vėliau lentpjūvė. 1895 m. pradėjo veikti Leono (Leibos) Kagano vinių fabrikėlis. Po Pirmojo pasaulinio karo įkurtas D. Grinbergo vinių ir vielos fabrikas, 1940 m. nacionalizuotas, kurio bazėje 1951 m. pradėta kurti dviračių, vėliau dviračių – variklių gamykla „Vairas“ (nuo 1993 m. UAB Baltik vairas). Didėjant pervežimų geležinkeliu įrengta vagonų pakrovimo stotis ir vagonų remonto dirbtuvės, kurios Pirmojo pasaulinio karo metais perkeltos į kitą geležinkelio pusę. Vėliau pastatytos brolių Gordonų plytinė ir lentpjūvė.

Pačiame Besarabijos kaime buvo trys parduotuvės, kuriose buvo galima nusipirkti žibalo, cukraus ir kitų smulkių prekių. Buvo dvi kalvės – Šležo ir Baltoji, keptos bandelės ir „barankos“.

Gyvenamųjų namų statyba išilgai Tilžės g. paspartėjo tik 1938 m. Antrojo pasaulinio karo metais rajone buvo rusų belaisvių koncentracijos stovykla, kelis tūkstančius badu numarintų tarybinių karo belaisvių 1941–1942 m. žiemą hitlerininkai palaidojo rytiniame rajono pakraštyje.

## Šaltiniai
Homeostazė

**Homeostazė** ( 'panašus' + *στάσις* 'būklė') – reiškinys, kai sistema palaiko savo būseną pastovią. Sąvoka dažniausiai naudojama kalbant apie organizmus.

## Homeostazė žmogaus organizme
Homeostazę palaiko dauguma žmogaus kūno organų sistemų. 

Virškinimo sistema priima ir virškina maistą. Ji aprūpina kūną maisto medžiagų molekulėmis, kurios patenka į kraują, ir papildo kūno ląstelių sunaudotas maisto medžiagų atsargas. Kvėpavimo sistema prisotina kraują deguonimi ir pašalina anglies dioksidą. Tiek paimto deguonies kiekis, tiek pašalinto anglies dioksido kiekis gali būti padidintas pagal kūno poreikius.

Labai daug prie homeostazės prisideda kepenys ir inkstai. Pavyzdžiui, vos gliukozės koncentracija kraujyje padidėja, kepenys ją gali paimti į ląstelių vidų ir išsaugoti glikogeno pavidalu. Sumažėjus gliukozės kiekiui kraujyje glikogenas skaidomas ir gliukozė tiekiama į kraują, todėl gliukozės kiekis kraujyje išlieka pastovus. Glikogeno atsargas reguliuoja kasos išskiriamas hormonas insulinas.

Inkstų veiklą, jiems išskiriant metabolizmo atliekas, kai kurias pašalines medžiagas (pvz., kai kuriuos vaistus) ir druskas (kurie keičia kraujo pH ir osmosinį slėgį), irgi reguliuoja hormonai.

Nors homeostazę iš dalies reguliuoja hormonai, galiausiai ją valdo nervų sistema. Žmogaus smegenyse yra centrai, kurie reguliuoja kraujospūdį. Kraujospūdžiui palaikyti būtini receptoriai, kurie siunčia signalus apie kraujospūdžio dydį valdymo centrui. Jei reikalinga pataisa, centras siunčia signalus, kurie mažina ar didina kraujospūdį, kad jis būtų normalus. Tai yra valdymas neigiamu grįžtamuoju ryšiu – valdymo centras siunčia signalus, kurie nuo normos nukrypusį parametrą (kraujospūdį, gliukozės koncentraciją, pH, osmosinį slėgį, temperatūrą) grąžina į normą. T. y. sistema su neigiamu grįžtamuoju ryšiu mažina nukrypimus nuo normos.

Tinkamas pavyzdys, padedantis suvokti, kaip veikia valdymas neigiamu grįžtamuoju ryšiu, yra namo šildymo sistemos valdymas termostatu. Per neigiamą grįžtamąjį ryšį kambario temperatūra gali būti palaikoma gana siaurose ribose su nedideliu nukrypimu į abi puses nuo vidurkio.

### Teigiamas grįžtamas ryšys
Organizmuose panaudojamas ir teigiamas grįžtamas ryšys. Sistemoje su šiuo ryšiu nukrypimas nuo normos priverčia sistemą nuo normos nukrypti dar labiau. Pavyzdžiu gali būti žmogus, bijantis širdies priepuolio. Pajutęs, kad širdies ritmas padažnėjęs, jis puola skaičiuoti pulsą. Aptikęs, kad pulsas padažnėjęs, išsigąsta, kad su širdimi kažkas ne taip. Dėl išgąsčio išsiskiria adrenalinas, kuris širdies ritmą dar padidina. Dar sykį pasiskaičiavęs pulsą išsigąsta dar labiau, dėl ko išmetama dar daugiau adrenalino, ir širdies ritmas dar padažnėja.

Teigiamas grįžtamas ryšys paprastai sistemą išmuša iš homeostazės būsenos.

## Homeostazė kitur
Homeostazė aptinkama daugelyje biosistemų, pradedant nuo ląstelių ir baigiant visa biosfera. Žinomiausia homeostazė atmosferoje – deguonies ir anglies dioksido koncentracijų palaikymas.
Aleksandras Abramovas

**Aleksandras Ivanovičius Abramovas** (, 1900 m. gruodžio 1 d. Maskvoje – 1985 m. kovo 4 d.) – rusų tarybinis rašytojas prozaikas, kino scenaristas, žurnalistas, teatro kritikas.

Gimė Maskvoje, kur vėliau baigė Užsienio kalbų institutą ir V. Briusovo vardo Literatūros institutą. Dirbo žurnaluose „Internacionalinė literatūra“ (*Интернациональная литература*) ir „Teatras“ (*Театр*), laikraštyje „Vakarinė Maskva“ (*Вечерняя Москва*). Buvo TSRS Rašytojų sąjungos narys.

Pirmąjį mokslinį fantastinį kūrinį – apysaką „Šachmatų žūtis“ (*Гибель шахмат*) parašė 1926 m. Apysakoje pasakojama apie tobulos šachmatų mašinos sukūrimą, kas vos nepražudė šachmatų kaip žaidimo.

Po to fantastikos nerašė 30 metų, kol neėmė kurti kartu su savo sūnumi Sergejumi Abramovu.
Anšanas

:*Šis straipsnis apie Kinijos miestą. Apie senovinį miestą Irane, žiūrėkite [[Anšanas (Elamas)]]*

**Anšanas** (*Ānshān*) – miestas Kinijos šiaurės rytuose, Liaoningo provincijoje. 1,20 mln. gyventojų (2005). Didelis geležies rūdos ir juodosios metalurgijos centras. Išvystyta mašinų gamybos, naftos, chemijos, cemento pramonė.
Vale de Mė gamtos rezervatas

**Vale de Mė gamtos rezervatas** () – rezervatas, esantis Seišeliuose, Prasleno saloje. Jame saugomas pirmykštis tropinis miškas, kuriame gausu endeminės augalijos ir gyvūnijos. Tik čia auga Seišelių nacionalinis augalas – seišelinė lodoicė. Taip pat auga kitos endeminės palmių rūšys. Yra keletas endeminių papūgų rūšių, smulkių žinduolių, driežų, vabzdžių. Dėl savo svarbos Vale de Mė miškas 1983 m. įtrauktas į UNESCO pasaulio paveldo sąrašą.

Britų armijos karininkas Charles George Gordon, lankęsis Praslene, teigė, kad Vale de Mė esąs biblinis Edeno sodas.
Liaoningas

**Liaoningas** () – provincija Kinijos šiaurės rytuose, prie Geltonosios jūros. Plotas – 147 tūkst. km². Sostinė – Šenjangas.

## Administracinis suskirstymas
Liaoningas suskirstytas į keturiolika prefektūrų lygmens miestų:

* **[[Šenjangas]]** (沈阳市 Shěnyáng shì)
* **[[Dalianas]]** (大连市 Dàlián shì)
* **[[Anšanas]]** (鞍山市 Ānshān shì)
* **[[Fušunas]]** (抚顺市 Fǔshùn shì)
* **[[Bensi]]** (本溪市 Běnxī shì)
* **[[Dandongas]]** (丹东市 Dāndōng shì)
* **[[Dzindžou]]** (锦州市 Jǐnzhōu shì)
* **[[Huludao]]** (葫芦岛市 Húludǎo shì)
* **[[Ingkou]]** (营口市 Yíngkǒu shì)
* **[[Pandzinas]]** (盘锦市 Pánjǐn shì)
* **[[Fusinas]]** (阜新市 Fùxīn shì)
* **[[Liaojangas]]** (辽阳市 Liáoyáng shì)
* **[[Tielingas]]** (铁岭市 Tiělǐng shì)
* **[[Čaojangas]]** (朝阳市 Cháoyáng shì)

Šie vienetai padalyti į 100 apskričių lygmens vienetų (17 sričių lygmens miestų, 19 apskričių, aštuonias autonomines apskritis, 56 rajonus), pastarieji – į 1511 savivaldybių lygmens vienetų (613 miestus, 301 savivaldybę, 77 etnines savivaldybes, 520 porajonių).

## Geografija
Vakarams būdingos aukštumos, kraštovaizdyje dominuoja Nulu’erhu kalnai ir žemos kalvos. Centrinė provincijos dalis yra Liao, Daliao upių bei jų intakų baseine. Regionas yra žemumose. Liaoningo rytuose kyla Čangbaišano (*Changbai*) ir Čianšano (*Qian*) kalnai, užimantys ir Liaodongo pusiasalį. Aukščiausias provincijos taškas – Huabodzi (*Huabozi*) viršukalnė (1336 m).

Klimatas kontinentinis musoninis. Vidutinis metinis kritulių kiekis 440–1130 mm. Vasaros lietingos, kiti metų laikai – sausi.

## Demografija, kultūra, turizmas
Liaoninge daugiausiai gyvena kinai chaniai, taip pat yra mandžiūrų, mongolų, hui, korėjiečių ir sibe.

Provincijoje yra Mukdeno rūmai – Čing dinastijos centras prieš jiems užkariaujant Kiniją ir persikeliant į Pekiną. Šie rūmai įtraukti į UNESCO Pasaulio paveldo sąrašą drauge su Pekino imperatoriaus rūmais. Liaoninge taip pat yra trys Čing imperatoriškieji kapai.

Anšane yra didžiausia iš jaspio padaryta Budos statula.

Dalianas – klestintis uostas Liaodongo pusiasalyje, pasižymintis rusiško, japoniško stiliaus architektūra, turistus traukiantis savo paplūdimiais, apsipirkimo centrais.

## Nuorodos
* Žemėlapis 
* Apie Dalianą
Augustava

**Augustava** – kaimas Panevėžio rajono savivaldybėje, 1 km į rytus nuo Upytės. Išlikusi dvaro sodyba, rytuose prieina Gėlainių miškas.

## Gyventojai

## Šaltiniai
Sandraugos čempionų taurė

**Sandraugos čempionų taurės turnyras** – kasmetinis futbolo turnyras, vykstantis tarp buvusios SSRS šalių nugalėtojų.

Pradėtas žaisti 1993 m. Maskvoje. Turnyre dalyvauja buvusių 15 sovietinių respublikų stipriausi klubai, o šešiolikta be konkurencijos dalyvauja Rusijos jaunių arba jaunimo komanda (pastaraisiais metais šešioliktoji komanda paprastai iš Serbijos).

Turnyro žaidynių formulė – 16 komandų padalinamos į 4 grupes ir žaidžiama vieno rato sistema. Grupių nugalėtojai patenka į atkrentamąsias rungtynes. Dėl to, kad turnyras vyksta dirbtinės dangos manieže, kai kurios komandos atsisako dalyvauti turnyre, saugodamos savo futbolininkus nuo galimų traumų. Pavyzdžiui, Ukrainos čempionai nedalyvavo pirmuose dviejuose turnyruose. Kai kurie klubai, rungtyniaujantys Europos taurėse, į turnyrą atsiunčia atsarginę sudėtį. Dėl šių ir kitų priežasčių (didelis skirtumas tarp komandų pajėgumo, sumažėjęs susidomėjimas sovietinių laikų futbolu) prieš 2000 m. turnyras prarado savo populiarumą.

## Finalai

## Taurės laimėtojai
* 6 kartus – 
* 4 kartus – 
* 1 kartą – , , , , Pahtakor Taskent (Uzbekija)

## Nuorodos
* Turnyrų statistika
Dirkas

**Dirkas** () – ilgas škotiškas durklas tiesia dviašmene geležte. Rankena neturi ryškios gardos, o jos galvutė neretai baigiasi skritulio formos plokštuma, statmena rankenos ašiai. Dirkus kartais gamindavo iš sumažintos kalavijo geležtės, įtaisytos durklo rankenoje.

Žodžio *dirk* kilmė neaiški, jis užrašytas dar 1602 m., galbūt kilęs iš škot. *durk* (žinomo iš 1574 m.), kurio kilmė irgi neaiški (tai „*Chamberas Dictionary of Etymology*“ (1988 m.) versija). Kitas aiškinimas, kad žodis kilęs iš gėliško *sgian dearg* 'red knife'.

Bronzos ir geležies amžiuose Škotijoje ir Airijoje dirkų geležtės buvo 20-35 cm ilgio, tačiau Airijoje kai kurių dirkų geležtės siekė iki 53 cm, todėl jie jau buvo trumpi kalavijai.

Viduramžių Škotijoje dirkai buvo papildomi ginklai prie kalavijo, juos neretai naudodavo kaip kairės rankos durklus. 
Keltų tautos dirkus naudojo priesaikai duoti. 1746 m. škotams pralaimėjus Culloden'o mūšį (*Battle o Culloden*) britai pareikalavo, kad škotai kalniečiai prisiektų neturėti „šautuvų, kalavijų ar pistoletų“ laikydami dirkus. Tuo metu praktiškai kievienas suaugęs škotas turėjo dirką. Iš dalies todėl, kad daugelis škotų buvo pernelyg neturtingi, kad įsigytų kalaviją. Dirkai buvo nedideli, ir škotai juos visur nešiodavosi kabančius prie diržo.

Škotai dažnai turėdavo ir antrą durklą – trumpą Sgian Dubh, kuris būdavo užkištas rankovėje ar kojinėje. Tokie durklai iki šiol neretai yra tradicinio vyriško škoto kostiumo dalis.

## Laivyno dirkai
Dirko tipo durklus naudojo Europos ir Š. Amerikos kariuomenės ir laivynai. Juos neretai kaip asmeninius ginklus nešiojo karininkai XVII-XIX a. Kai kuriuose laivynuose mičmanai (*midshipmen*) ir kadetai juos nešiojo ir XX a. Neretai jie buvo tik paradinės uniformos dalis, todėl išpuošti ir neskirti kautynėms. 
Laivyno ir kariniai dirkai būdavo tiek dviašmeniai, tiek vienašmeniai. Durklų kataloguose tiek tokie, tiek tokie vienodai dažni. Be to, jų garda sudaryta iš skersinio, tiesaus ar lenktais galais. Tokie dirkai jau nėra tikrieji keltiški dirkai.

Dirkais neretai vadino ir vadina:
* laivyno karininkų, mičmanų, kadetų uniforminius durklus (plg. su kortikas)
* trumpus piratų naudotus durklus
* svaidomus durklus (priešpastatant kirstynių durklams)
* nedidelius durklus tiesiomis geležtėmis, nešiotus kaip savigynos ginklas
* bet kokius dviašmenius peilius (kai kurių JAV valstijų įstatymuose)
Mučiūnai

**Mučiūnai** – kaimas Panevėžio rajono savivaldybėje, 2 km į šiaurės vakarus nuo Rodų II, kairiajame Nevėžio krante. Kaime yra Vinco Svirskio kryžiaus fragmentas. Čia veikė kanklių meistro Stasio Rudžio (1880–1949) kanklininkų ansamblis.

## Gyventojai

## Šaltiniai
Chevrolet Avalanche

**[[Chevrolet]] Avalanche** yra 4-durų, 6-vietų pikapas. Visureigis yra gaminamas ant didelių ilgos ratų bazės General Motors visureigių (tokių kaip Chevrolet Suburban).

## Pirma Karta
Avalanche buvo pradėtas gaminti 2001 metais, kaip 2002 metų modelis ant GMT800 platformos. 2002 metais Avalanche buvo nominuojamas Šiaurės Amerikos Metų Visureigiu ir žurnalo Motor Trend metų visureigiu.

Varikliai:

* 5.3l Vortec V8 290AG (216kW)
* 8.1l Vortec V8 325AG (242kW)

## Antra Karta
2006 metais Čikagos automobilių parodoje buvo pristatyta GMT900 Avalanche versija. 

Varikliai:

* 5.3l Vortec 5300 V8, 320AG (239 kW)
* 6.0l Vortec MAX V8, 355AG (265 kW)
Sturmabteilung

**SA** ( – ‘šturmo būriai’) – Vokietijos Nacionalsocialistų partijos sukarinta organizacija. Ši organizacija 3-ame ir 4-ame XX a. dešimtmečiuose ženkliai prisidėjo Hitleriui užimant valdžią Vokietijoje. Susikūrė 1920 m. ir veikė iki 1945 m.

SA vyrai dažnai būdavo vadinami **rudmarškiniais** dėl jų uniformos spalvos bei dėl to, kad būtų lengviau atskirti nuo SS organizacijai priklausiusių pareigūnų, kurie dėvėjo juodas uniformas (panašiai kaip ir italų juodmarškiniai). Rudos spalvos marškiniai buvo pasirinkti kaip SA uniforma dėl to, kad didelės tokio tipo marškinių siuntos, kurios Pirmojo pasaulinio karo metu buvo užsakytos vokiečių kariams Afrikos kolonijose, buvo pusvelčiui prieinamos. 

SA buvo pirmoji nacių sukarinta organizacija, kuri organizacijos nariams suteikinėjo pseudokarinius rangus. SA rangus vėliau perėmė ir kitos nacionalsocialistų partijos grupuotėse įskaitant ir SS, kuri pradžioje buvo SA padalinys. Savo reikšmę prarado po 1934 m. Hitlerio surengtų valymų ("Ilgųjų peilių naktis"). Po to SA praktiškai pakeitė SS, tačiau organizacija formaliai nebuvo paleista.

## Organizacijos kūrimasis ir stiprėjimas

*Sturmabteilung* sąvoka atsirado dar iki nacių partijos susikūrimo 1919 m. Ji pradžioje naudota apibūdinti specialiems Vokietijos kariuomenės puolamiesiems daliniams Pirmojo pasaulinio karo metu sukurtais pagal Oskar von Hutier infiltracijos taktiką. Vietoje masinio puolimo *Sturmabteilung* buvo suskirstytas į mažus padalinius po kelis karius.

Versalio taikos sutartimi demobilizavus didžiąją dalį Vokietijos kariuomenės, kūrėsi pusiau karinės savanorių organizacijos. Jos buvo atsvara Vokietijoje kylantiems darbininkų streikams ir politiniams neramumams. Mitinguose, tarp politiškai solidarizuotų org jų savanorių būrių, neretai kildavo tarpusavio smurtiniai susirėmimai: politikams kalbėti viešai buvo nesaugu.

## Nuorodos
* Ašies istorijos faktų knyga – SA
* spartacus.schoolnet.co.uk – Sturm Abteilung (SA)
Chevrolet Equinox

**Chevrolet Equinox** yra vidutinio dydžio visureigis, kurį gamina Chevrolet. Equinox buvo pristatytas 2004 metais, kaip 2005 metų modelis, kuris pakeitė Tracer. Nors jis mechaniškai panašus į Saturn VUE, tačiau jo dizainas visiškai kitoks.

Equinox naudoja GM Theta platformą, kurią gamina CAMI Ontarijuje, Kanadoje. 3,4l LNJ V6 variklis gaminamas Kinijoje, o transmisija Japonijoje.